***APSTIPRINĀTI***

ar SIA “Madonas Siltums” Izsoles komisijas 08.04.2025.

lēmumu (prot. Nr.1)

**KUSTAMĀS MANTAS**

**Kravas automašīnas SCANIA R144, atsavināšanas  
IZSOLES NOTEIKUMI**

***Identifikācijas Nr. MSI 2025/4 IZSOLES***

1. **Vispārīgie noteikumi**
   1. Izsoles objekta, kravas automašīnas **SCANIA R144, ar valsts numuru HK 8031** (turpmāk – Kustamā manta) atsavināšanas izsoles noteikumi (turpmāk – Noteikumi) nosaka kārtību, kādā organizējama Kustamās mantas izsole atbilstoši Publiskas personas mantas atsavināšanas likumam.
   2. Izsoli organizē SIA “MADONAS SILTUMS “izveidota komisija Izsoles organizēšanai, vadīšanai un citu pienākumu, kas saistīti ar kustamas mantas pārdošanu Izsolē, pildīšanai (turpmāk – komisija) pamatojoties uz SIA “Madonas Siltums” dalībnieku sapulces 2025.gada 09.janvāra lēmumu Nr.1**.**
   3. Izsole: **elektroniska ar augšupejošu soli**.
   4. Izsoles kārta: **4. (ceturtā)**.
   5. Izsole sākas elektronisko izsoļu vietnē <https://izsoles.ta.gov.lv> **09.04.2025. plkst.13:00 un noslēdzas 29.04.2025. plkst.13:00**.
   6. Pieteikšanās izsolei **līdz 19.04.2025. plkst.23:59.**
   7. Nosolītās summas apmaksas termiņš**: 5 (piecu ) darba dienu** laikā no Pirkuma līguma noslēgšanas.
   8. Kustamās mantas izsoles sākumcena – **5000,00 EUR (pieci tūkstoši *euro*, 00 centi) bez pievienotās vērtības nodokļa**. Pirkuma līguma slēgšanas brīdī Kustama mantas nosolītā summa tiek aplikta ar PVN.
   9. Nodrošinājuma nauda – 10% no Kustamās mantas nosacītās cenas, t.i., **500,00** **EUR** (pieci simti *euro*) – kas jāieskaita SIA MADONAS SILTUMS (reģ.Nr. 45403004471) kontā: AS ”SEB banka”, Nr. LV57UNLA0030900609809, maksājuma mērķī norādot – izsoles nodrošinājums kravas automašīna SCANIA R144, ar valsts numuru HK8031. Nodrošinājuma nauda uzskatāma par ieskaitītu, ja attiecīgā naudas summa ir saņemta iepriekš norādītajā bankas kontā.
   10. Izsoles solis – **200** **EUR** (divi simti *euro*).
   11. Rīkotāja (komisijas) dalības maksa – nav paredzēta.
   12. Maksāšanas līdzekļi - 100% *euro*.
   13. Sludinājumi par Kustamās mantas izsoli publicējami SIA “Madonas Siltums” mājaslapā internetā un Tiesu administrācijas pārziņā esošajā elektronisko izsoļu vietnē e-izsoles.
2. **Kustamās mantas raksturojums**
   1. Reģistrācijas Nr. HK8031
   2. Marka, modelis – kravas automašīna **SCANIA R144**
   3. 1.reģistrācijas datums – 13.12.2000.
   4. Degviela – dīzeļdegviela.
   5. Krāsa – sarkana
   6. Reģ. apliecības Nr.AF0176145
   7. Tehniskā skate līdz 03.02.2025.
   8. **Īpašas piezīmes:**

Transportlīdzeklim papildus nepieciešams: korozijas novēršana, krāsojuma remonts.

* 1. Sīkāka informācija par Kustamo mantu zvanot SIA “Madonas Siltums” siltumenerģijas ražošanas daļas vadītājam Ervīnam Urbānam, tālr. 26564598. Informācija par izsoles norisi pa tālruni 26564138 juriste Edīte Arāja.

1. **Izsoles priekšnoteikumi un ierobežojumi**
   1. Par izsoles dalībnieku var kļūt jebkura fiziskā vai juridiskā persona, kura atbilstoši Latvijas Republikas spēkā esošajiem normatīvajiem aktiem ir tiesīga iegūt īpašumā Kustamo mantu un, kura līdz šo noteikumu ‎1.6.punktā minētajam datumamir iemaksājusi ‎1.9.punktā minēto nodrošinājumu un autorizēta dalībai izsolē.
   2. Lai izpildītu Starptautisko un Latvijas Republikas nacionālo sankciju likuma 5.panta otrās daļas prasības, SIA "MADONAS SILTUMS" ir tiesīga veikt pārbaudi, lai noskaidrotu vai attiecībā uz Izsoles uzvarētāju – fizisko personu, juridisko personu, tās valdes vai padomes loceklim, patiesā labuma guvējam, pārstāvēt tiesīgajai personai vai prokūristam, vai personai, kura pilnvarota pārstāvēt personu darbības, kas saistītas ar filiāli, vai personālsabiedrības biedriem, tās valdes vai padomes loceklim, patiesā labuma guvējam, ir noteiktas Latvijai saistošas starptautiskās vai nacionālās sankcijas, vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas(informācija atrodama sankciju subjektu sarakstos, t.sk.: Finanšu izlūkošanas dienesta[[1]](#footnote-1) un/vai starptautisko attīstības banku (Pasaules Bankas[[2]](#footnote-2), Eiropas Rekonstrukcijas un attīstības bankas[[3]](#footnote-3), ASV OFAC[[4]](#footnote-4)) sankciju subjektu saraksti, Lursoft.lv) vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.

Ja attiecībā uz Izsoles uzvarētāju ir noteiktas iepriekš minētās sankcijas, kas paredz civiltiesiskus ierobežojumus attiecībā uz ķermenisku un bezķermenisku lietu (tajā skaitā kustamā un nekustamā īpašuma) iegūšanu vai atsavināšanu, Izsoles uzvarētājs zaudē Izsoles rezultātā iegūtās tiesības iegādāties Kustamo mantu. Šādā gadījumā Izsoles komisija ir tiesīga piedāvāt iegūt īpašumā Kustamo mantu tam Izsoles dalībniekam, kurš solījis iepriekšējo augstāko cenu par Kustamo mantu un viņa solītā cena uzskatāma par Nosolīto cenu.

* 1. Lai veiktu Izsoles noteikumu 3.2..punktā minēto ierobežojumu pārbaudi, SIA "MADONAS SILTUMS" ir tiesīga Izsoles dalībniekam pieprasīt un Izsoles dalībniekam ir pienākums SIA "MADONAS SILTUMS" sniegt pieprasīto informāciju un/vai dokumentus.

1. **Izsoles pretendentu reģistrēšana Izsoļu dalībnieku reģistrā**
   1. Par izsoles dalībnieku var kļūt jebkura persona, kurai ir tiesības iegūt kustamo īpašumu Latvijas Republikā un kura reģistrējusies un izpildījusi citas saistības saskaņā ar šo noteikumu prasībām, un kurai nav un nevar rasties interešu konflikts saskaņā ar Latvijas Republikas Civillikuma 2077.pantu.
   2. Pretendentu reģistrācija notiek 1.5.punktā norādītājā laikā un vietnē.
   3. Izsoles pretendenti – fiziska vai juridiska persona, kura vēlas savā vai citas fiziskas vai juridiskas personas vārdā pieteikties izsolei, elektronisko izsoļu vietnē <https://izsoles.ta.gov.lv> norāda visu reģistrācijas formā pieprasīto informāciju.
   4. Reģistrējoties Izsoļu dalībnieku reģistrā, persona iepazīstas ar elektronisko izsoļu vietnes lietošanas noteikumiem un apliecina noteikumu ievērošanu, kā arī par sevi sniegto datu pareizību.
   5. Ziņas par personu iekļauj Izsoļu dalībnieku reģistrā, saskaņā ar personas iesniegumu. Iesniegumu persona iesniedz patstāvīgi, izmantojot elektronisko izsoļu vietnē pieejamo elektronisko pakalpojumu *"Par e-izsoļu vietnes dalībnieka dalību konkrētā izsolē"* un identificējoties ar vienu no vienotajā valsts un pašvaldību portālā [www.latvija.lv](http://www.latvija.lv) piedāvātajiem identifikācijas līdzekļiem.
   6. Reģistrēts lietotājs, kurš vēlas piedalīties izsludinātajā izsolē, elektronisko izsoļu vietnē nosūta izsoles rīkotājam lūgumu par autorizēšanu dalībai konkrētā izsolē un izsoles sludinājumā norādītajā izsoles rīkotāja kontā iemaksā izsoles nodrošinājuma summu sludinājumā noteiktajā apmērā, kā arī sedz maksu par dalību izsolē vietnes administratoram normatīvajos aktos noteiktajā apmērā saskaņā ar elektronisko izsoļu vietnē reģistrētam lietotājam sagatavotu rēķinu.
   7. Izsoles rīkotājs autorizē izsoles pretendentu, kurš izpildījis izsoles priekšnoteikumus, dalībai izsolē 7 (septiņu) dienu laikā, izmantojot elektronisko izsoļu vietnē pieejamo rīku.
   8. Autorizējot personu izsolei, katram solītājam elektronisko izsoļu vietnes sistēma automātiski izveido unikālu identifikatoru.
   9. Izsoles pretendents netiek reģistrēts, ja:
      1. nav izpildīti visi šo noteikumu ‎4.3.punktā minētie norādījumi;
      2. uz izsoles dienu ir ierosināta pretendenta maksātnespēja vai tā saimnieciskā darbība ir apturēta;
      3. saņemta informācija par pretendenta nenokārtotajiem parādiem, kas var būt par iemelsu tā maksātnespējas ierosināšanai.
   10. Izsoles rīkotāji nav tiesīgi sniegt informāciju pretendentiem par citiem izsoles pretendentiem.
2. **Izsoles norise**
   1. Izsole sākas **Kļūda! Nav atrasts atsauces avots.**punktā norādītājā laikā un vietnē.
   2. Izsolei autorizētie dalībnieki drīkst izdarīt solījumus visā izsoles norises laikā.
   3. Ja pēdējo piecu minūšu laikā pirms izsoles noslēgšanas noteiktā laika tiek reģistrēts solījums, izsoles laiks automātiski tiek pagarināts par 5 (piecām) minūtēm.
   4. Ja pēdējās stundas laikā pirms izsoles noslēgšanas tiek konstatēti būtiski tehniski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darbadienas pulksten 13:00.
   5. Pēc izsoles noslēgšanas solījumus nereģistrē un elektronisko izsoļu vietnē tiek norādīts izsoles noslēguma datums, laiks un pēdējais izdarītais solījums.
   6. Izsoles organizētājs var pārtraukt izsoli, ja tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu. Paziņojumu par izsoles pārtraukšanu publicē elektronisko izsoļu vietnē.
   7. Pēc izsoles slēgšanas sistēma automātiski sagatavo izsoles aktu, kuru izsoles komisija apstiprina septiņu dienu laikā pēc izsoles.
   8. Izsoles dalībniekiem, kuri piedalījušies izsolē, bet nav nosolījuši izsoles Objektu, 5 (piecu) darba dienu laikā tiek atmaksāts izsoles nodrošinājums, izņemot juridisku personu, kura nosolījusi visaugstāko cenu, bet kurai konstatēti šo noteikumu 3.1.punktā un 3.2.punktā minētie nosacījumi, kā rezultātā tā zaudē iesniegto nodrošinājumu.
   9. Izsole tiek atzīta par nenotikušu un nodrošinājums tiek atmaksāts visiem izsoles dalībniekiem, ja neviens no viņiem nav pārsolījis izsoles sākumcenu.
3. **Izsoles rezultātu apstiprināšana un līguma noslēgšana**
   1. Izsoles komisija 7 (septiņu) dienu laikā apstiprina izsoles protokolu un izsniedz paziņojumu par pirkuma summu. Tikai pēc izsoles protokola apstiprināšanas SIA “MADONAS SILTUMS” noteiktā kārtībā, izsoles dalībnieks, kas solījis pēdējo augstāko cenu, kļūst par izsoles uzvarētāju.
   2. Izsoles dalībniekam, kurš nosolījis augstāko cenu, līdz 1.7.punktā norādītajam datumam jāpārskaita norādītajā kontā pirkuma summu, kas atbilst starpībai starp augstāko nosolīto cenu un iemaksāto nodrošinājumu.
   3. Ja kustamo mantu nosolījušais izsoles dalībnieks šo noteikumu 1.7.punktā noteiktajā termiņā nav norēķinājies šo noteikumu ‎6.2.punktā minētajā kārtībā, viņš zaudē tiesības uz nosolīto īpašumu. Izsoles nodrošinājums attiecīgajam dalībniekam netiek atmaksāts.
   4. Ja nosolītājs noteiktajā laikā nav samaksājis nosolīto cenu, par to informē izsoles dalībnieku, kurš nosolījis nākamo augstāko cenu un šim izsoles dalībniekam ir tiesības 2 (divu) nedēļu laikā no paziņojuma saņemšanas dienas paziņot izsoles rīkotājam par īpašuma pirkšanu par paša solīto augstāko cenu un 1 (viena) mēneša laikā no izsoles rīkotāja paziņojuma saņemšanas dienas samaksāt nosolīto naudas summu uz norādīto bankas kontu.
   5. Ja ‎6.4.punktā noteiktais izsoles dalībnieks no īpašuma pirkuma atsakās vai norādītajā termiņā nenorēķinās par pirkumu, izsole tiek uzskatīta par nenotikušu.
   6. Lēmumu par turpmāko atsavināšanas procesu pieņem izsoles komisija.
   7. Pirkuma līgumu pircējs paraksta 10 (desmit) dienu laikā pēc izsoles rezultātu apstiprināšanas, kurus apstiprina izsoles Komisija, paziņojuma saņemšanas vai atteikuma gadījumā savu lēmumu jāpaziņo rakstiski, nosūtot vēstuli pa pastu uz adresi : SIA “Madonas Siltums”, Cesvaines iela 24A, Madona, Madonas nov., LV-4801, vai nosūtot vēstuli parakstītu ar drošu elektronisko parakstu (e-Parakstu) uz e-pastu: andris.balodis@madona.lv. Ja Izsoles uzvarētājs 10 (desmit) dienu laikā no paziņojuma saņemšanas brīža neparaksta pirkuma līgumu, tiek uzskatīts, ka izsoles uzvarētājs ir atteicies no Kustamas mantas pirkšanas un viņam netiek atmaksāts pirkuma nodrošinājums.
   8. Pirkuma līgumu SIA “Madonas Siltums” vārdā paraksta valdes loceklis.
4. **Nenotikusi izsole**
   1. Izsole atzīstama par nenotikušu, ja:
      1. uz izsoli nav autorizēts neviens izsoles dalībnieks;
      2. izsole bijusi izziņota, pārkāpjot šos noteikumus vai Publiskas personas mantas atsavināšanas likuma nosacījumus;
      3. tiek noskaidrots, ka nepamatoti noraidīta kāda dalībnieka piedalīšanās izsolē vai nepareizi noraidīts kāds pārsolījums;
      4. neviens izsoles dalībnieks nav pārsolījis izsoles sākumcenu;
      5. vienīgais izsoles dalībnieks, kurš nosolījis izsolāmo īpašumu, nav parakstījis izsolāmā īpašuma pirkuma līgumu;
      6. neviens no izsoles dalībniekiem, kurš atzīts par nosolītāju, neveic pirkuma maksas samaksu šajos noteikumos norādītajā termiņā;
      7. izsolāmo mantu nopirkusi persona, kurai nav bijušas tiesības piedalīties izsolē.
5. **Komisijas lēmuma pārsūdzēšana**
   1. Izsoles dalībniekiem ir tiesības iesniegt sūdzību Madonas novada pašvaldības izpilddirektoram (SIA “Madonas Siltums” kapitāla daļu turētāja pārstāvis) par komisijas veiktajām darbībām 5 (piecu) dienu laikā no attiecīgā lēmuma pieņemšanas vai izsoles dienas.
   2. Ja Komisijas lēmumi tiek pārsūdzēti, attiecīgi pagarinās šajos Noteikumos noteiktie termiņi.
   3. Izsoles rezultātus apstiprina izsoles Komisijas priekšsēdētājs.
6. **Īpašie noteikumi**
   1. Starp izsoles dalībniekiem aizliegta vienošanās, kas varētu ietekmēt izsoles rezultātus un gaitu.
   2. Izsoles uzvarētājs sedz visas izmaksas un izdevumus, kas saistīti ar iegādātās Kustamas mantas pārvietošanu, reģistrāciju CSDD, t.sk. nodokļi, pārreģistrācijas maksa u.c. nepieciešamās izmaksas.
   3. Izsoles pretendenti, dalībnieki piekrīt, ka komisija veic personas datu apstrādi, pārbaudot sniegto ziņu patiesumu.
7. **Iegūto personas datu apstrāde**
   1. Iegūtie personas dati tiek apstrādāti ievērojot Fizisko personu datu apstrādes likuma 25.panta pirmo, trešo un ceturto daļu, Eiropas Parlamenta un Padomes 2016.gada 27.aprīļa regulas (ES) [2016/679](http://eur-lex.europa.eu/eli/reg/2016/679/oj/?locale=LV) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu [95/46/EK](http://eur-lex.europa.eu/eli/dir/1995/46/oj/?locale=LV) (Vispārīgā datu aizsardzības regula) 6.panta 1.punktu), ar mērķi noslēgt pirkuma līgumu ar izsoles uzvarētāju.

Izsoles noteikumus sagatavoja

SIA “MADONAS SILTUMS” Izsoles komisija

**1.pielikums**

SIA “MADONAS SILTUMS”

automašīnas pārdošanas

izsoles noteikumi

**PIRKUMA LĪGUMS Nr.**

*Madonā,*  *dokumenta datums skatāms laika zīmogā*

**Sabiedrība ar ierobežotu atbildību**  **„MADONAS SILTUMS”,** vienotais reģistrācijas numurs 45403004471, turpmāk-Pārdevējs, tās \_\_\_\_\_\_\_\_\_\_\_\_\_\_\_\_\_\_\_personā, kura pārstāv sabiedrību pamatojoties uz \_\_\_\_\_\_\_\_\_\_\_\_\_\_\_\_\_\_\_, no vienas puses, un

**\_\_\_\_\_\_\_\_\_( nosaukums/vārds uzvārds)**, \_\_\_\_\_\_\_\_\_\_\_ vienotais reģistrācijas numurs/personas kods\_\_\_\_\_\_\_\_\_\_\_\_\_\_\_\_\_\_\_, turpmāk – Pircējs, kuru uz statūtu pamata pārstāv\_\_\_\_\_\_\_\_\_\_\_\_\_\_\_\_, no otras puses, katrs atsevišķi/kopā saukti arī – puse/puses,

labā ticībā, bez maldības, viltus un spaidiem, kā arī ņemot vērā SIA “MADONAS SILTUMS” 2025. gada \_\_\_\_\_\_\_\_\_\_\_\_\_ rīkotās izsoles SIA "MADONAS SILTUMS" automašīnas atsavināšanas (turpmāk – Izsole) rezultātus noslēdz šādu pirkuma līgumu, turpmāk – līgums:

1. **Līguma priekšmets**
   1. Pārdevējs pārdod, un Pircējs pērk Pārdevēja īpašumā esošo kravas automašīnu **SCANIA R144**, VIN Nr. HK8031, turpmāk - Prece
   2. Pircējs apliecina, ka ir iepazinies ar Preces tehnisko stāvokli, tās aprīkojumu un neizvirza un turpmāk neizvirzīs nekādas pretenzijas pret Pārdevēju attiecībā par Preci.
2. **Pirkuma cena un samaksas kārtība** 
   1. Saskaņā ar Izsoles rezultātiem Pirkuma cena ir \_\_\_\_\_\_\_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_eiro) bez pievienotās vērtības nodokļa, turpmāk – PVN. PVN tiek piemērots saskaņā Latvijā spēkā esošajiem normatīvajiem aktiem. Pircējā izsolē iemaksātā nodrošinājuma nauda \_\_\_\_EUR (\_\_\_\_\_\_\_\_\_\_\_\_\_\_ eiro) apmērā tiek ieskaitīta Pirkuma cenā.
   2. Atlikušo Pirkuma cenu \_\_\_\_\_\_\_EUR (\_\_\_\_\_\_\_\_\_\_\_\_\_\_\_\_\_\_\_\_\_\_eiro) apmērā Pircējs samaksā Pārdevējam 5 (piecu) darba dienu laikā no līguma noslēgšanas un avansa rēķina saņemšanas dienas. Samaksa par preci tiek uzskatīta par saņemtu ar brīdi, kad tā pilnībā ieskaitīta Pārdevēja norēķinu kontā.
   3. Par Līguma 2.2.punktā noteiktā maksājuma termiņa neievērošanu Pārdevējs ir tiesīgs iekasēt no Pircēja nokavējuma procentus 0,1% apmērā no termiņā nesamaksātās summas par katru nokavēto dienu. Saskaņā ar Civillikuma 1763.pantu nokavējuma procentu pieaugums apstājas, kad nesamaksāto procentu daudzums sasniedzis parāda lielumu.
   4. Ja Līguma 2.2.punktā noteiktais maksājums nav veikts 10 (desmit) dienu laikā no šī Līguma parakstīšanas un avansa rēķina saņemšanas dienas, Pārdevējs ir tiesīgs vienpusēji atcelt šo Līgumu, neatmaksājot Pircēja iemaksāto nodrošinājumu \_\_\_\_\_EUR (\_\_\_\_\_\_\_\_\_\_\_\_\_eiro) apmērā.
   5. Puses var savstarpēji vienoties par Līguma 2.2.punktā noteiktā maksājuma termiņa pagarināšanu.
   6. Pircējs sedz visas izmaksas, kas saistītas ar Preces pārvietošanu, reģistrāciju CSDD, t.sk. nodokļi, pārreģistrācijas maksa u.c. nepieciešamās izmaksas.
   7. Līguma 2.2.punktā minēto avansa rēķinu Pārdevējs sagatavo elektroniski un tas ir autorizēts, kā arī derīgs bez paraksta. Rēķins tiek uzskatīts par saņemtu nākamajā darba dienā pēc tā nosūtīšanas.
3. **Preces īpašnieka maiņa, pieņemšana un nodošana**
   1. Pircējs 2 (divu) darba dienā pēc šī Līguma 2.2.punktā minētās summas apmaksas veikšanas, CSDD e-pakalpojumos veic pieteikuma atzīmi par īpašnieka maiņu.
   2. Pārdevējs Līguma 3.1.punktā minēto pieteikuma atzīmi par īpašnieka maiņu apstiprina 3 (trīs) dienu laikā.
   3. Pircējs 2 (divu) darba dienu laikā pēc Līguma 3.2.punktā minētās pieteikuma atzīmes apstiprināšanas veic Preces īpašumtiesību pārreģistrāciju. Preces īpašumtiesību pārreģistrācijas izdevumus apmaksā Pircējs.
   4. Pircējs Preci var saņemt tikai pēc Līguma 3.3.punktā noteiktās īpašumtiesību pārreģistrācijas veikšanas.
   5. Sākot ar brīdi, kad Pircējs ir ieguvis īpašumtiesības Preci, Pircējs ir atbildīgs par normatīvo aktu prasību ievērošanu, kas attiecas uz Preces ekspluatāciju, uzturēšanu tehniskā kārtībā un uzņemas visus riskus, ja saistībā ar tiem Prece iet bojā vai bojājas.
   6. Pircējs 5 (piecu) dienu laikā pēc Līguma 3.3.punktā minētās īpašumtiesību pārreģistrācijas veikšanas, iepriekš vienojoties ar Pārdēvēju, pieņem Preci. Preces pieņemšanas brīdī, Puses paraksta 2 (divos) eksemplāros Pārdevēja iepriekš sagatavotu Preces pieņemšanas -nodošanas aktu. Viens Preces pieņemšanas - nodošanas akta eksemplārs kopā ar Preci tiek atdots Pircējam, otrs eksemplārs glabājas pie Pārdevēja.
   7. Pircējam atbilstoši Līguma 3.5.punktā minētajam Prece jāizņem Pārdevēja teritorijā – SIA “Madonas Siltums”, Cesvaines iela 24A, Madona, Madonas nov., LV-4801.
   8. Ja Pircējs Līguma 3.5.punkta noteiktajā termiņa nesaņem Preci Līguma 3.6.punktā noteiktajā adresē, Pārdevējs ir tiesīgs sagatavot un izsniegt Pircējam apmaksai rēķinu par Preces uzglabāšanu Pārdevēja teritorijā - 20,00 EUR (Divdesmit eiro,00 centi) un papildus PVN apmērā par katru diennakti. Gadījumā, ja Pircējs neveic Preces uzglabāšanas maksu, Pārdevējs ir tiesīgs uzsākt ārpus tiesas parāda atgūšanas procesu, kā arī celt prasību par parāda summas piespiedu piedziņu.
   9. Ja pēc Preces īpašumtiesību pārreģistrācijas Pircējs neizņem Preci un tās uzglabāšanas laiks Pārdevēja teritorijā ir sasniedzis 30 (trīsdesmit) kalendārās dienas, Pārdevējs ir tiesīgs veikt Preces pārvietošanu ārpus Pārdevēja teritorijas, par to rakstiski informējot Pircēju. Preces pārvietošanas izmaksas sedz Pircējs.
4. **Apliecinājumi un atbildība**
   1. Pircējs garantē, ka samaksās Līguma summu par Preci Līgumā noteiktajā termiņā.
   2. Pārdevējs garantē, ka par Preci nav strīdu, tā nav arestēta, ieķīlātam, iznomāta trešajām personām, vai kā citādi apgrūtināta.
   3. Pārdevējs garantē, ka no šī Līguma noslēgšanas brīža Preci vairs nelietos un nekādā veidā neapgrūtinās.
   4. Pircējs apliecina un garantē, ka:
      1. ievēro Latvijas Republikas, Eiropas Savienības un Apvienoto Nāciju Organizācijas normatīvos aktus (tajā skaitā likumus, noteikumus, lēmumus, rezolūcijas), kas sevī iekļauj un/vai ir saistīti ar sankciju piemērošanu un citiem ierobežojumiem attiecībā uz virkni personu, jurisdikciju un teritoriju, tajā skaitā, bet ne tikai: Irānu, Sīriju, Ziemeļkoreju, Krimu, Ziemeļsudānu;
      2. ievēro ASV normatīvos aktus, kuri ietver un/vai ir saistīti ar sankciju piemērošanu un citiem ierobežojumiem;
      3. neiesaistīties, izbeigs un neuzturēs darījuma attiecības ar personām, kuras pārkāpj 4.4.1. un 4.4.2. punktā norādītās tiesiskās normas, sankcijas un ierobežojumus;
      4. pēc pirmā Pārdevēja rakstiska pieprasījuma, norādītajā formātā un laikā, iesniegs ar pircēja saimniecisko un profesionālo darbību saistīto informāciju un dokumentus.
   5. Pircējs apzinās un apstiprina, ka, pārkāpjot 4.4. punkta apliecinājumus:
      1. Pārdevējam ir tiesības nepildīt ar līgumu uzņemtās saistības, kā arī nekavējoties, vienpusējā kārtībā izbeigt līgumu un visas citas tiesiskās attiecības ar Pircēju, kā arī veikt citas normatīvajos aktos un pastāvošajās citās līgumattiecībās ar Pircēju paredzētās darbības;
      2. Pircējs ir pilnībā atbildīgs un apņemas segt visus pircēja vainas dēļ šādu pārkāpumu rezultātā pārdevējam radušos zaudējumus.
5. **Strīdu izšķiršana**
   1. Visas domstarpības, kas saistītas ar šo līgumu, puses risina pārrunu ceļā.
   2. Katra puse ir tiesīga rakstveidā nosūtīt pretenziju otrai pusei 11.4.punktā noteiktā kārtībā. Pretenzijai ir jābūt pamatotai un dokumentāri apstiprinātai. Puses vienojas, ka pretenzijas tiks izskatītas ne ilgāk kā 10 (desmit) dienu laikā no to saņemšanas brīža.
   3. Pušu saistības, kas izriet no šī līguma, apspriežamas pēc Latvijas Republikas normatīvajiem aktiem.
   4. Ja 1 (viena) mēneša laikā no strīda rašanās brīža puses nevar vienoties, strīdus izšķir Latvijas Republikas tiesā.
6. **Līguma termiņš un izbeigšana**
   1. Līgums stājas spēkā ar tā abpusējas parakstīšanas dienu un ir spēkā līdz to pilnīgai izpildei.
   2. Līgumu var izbeigt pēc abu pušu savstarpējas rakstiskas vienošanās.
   3. Pārdevējs ir tiesīgs vienpusējā kārtā izbeigt līgumu jebkurā no sekojošiem gadījumiem:
      1. ja Pircējs ir kļuvis par nodokļu parādnieku vai ir pasludināts maksātnespējas process, apturēta vai izbeigta tā saimnieciskā darbība, uzsākts Pircēja likvidācijas process;
      2. ja līgumu nav iespējams izpildīt tādēļ, ka līguma izpildes laikā Pircējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
   4. Ja līgums tiek izbeigts saskaņā ar 6.3.punkta noteikumiem, Pārdevējs nosūta par to rakstisku paziņojumu 11.4. punktā noteiktajā kārtībā un Līgums tiek uzskatīts par izbeigtu nekavējoties.
7. **Konfidencialitāte**
   1. Līguma noteikumi, kā arī informācija, kas saistīta ar pušu sadarbību vai kas pušu rīcībā par nonākusi līguma izpildes rezultātā, uzskatāma par pušu komercnoslēpumu, un tā bez iepriekšējas rakstiskas otras puses piekrišanas nav izpaužama trešajām personām līguma darbības laikā un pēc tam. Šis pienākums neattiecas uz informāciju, kura ir publiski pieejama un informāciju, kas atklājama attiecīgām valsts institūcijām saskaņā ar spēkā esošajiem normatīvajiem aktiem, ja tā tiek sniegta šīm institūcijām.
   2. Saņemto puses komercnoslēpumu saturošo informāciju otra puse apņemas izmantot vienīgi līguma 1.1.punktā norādītajam mērķim, ievērojot pušu komercintereses un šo konfidencialitātes pienākumu.
8. **Personas datu aizsardzība**
   1. Puses apliecina, ka tās ir informētas, ka vienas puses iesniegtos personas datus, ja tas nepieciešams līguma izpildei, drīkst apstrādāt tikai saskaņā ar līguma priekšmetu, līgumā noteiktajā apjomā, uz līguma darbības termiņu un tikai saskaņā ar spēkā esošo tiesību aktu prasībām.
   2. Puses nodrošina šajā līgumā par kontaktpersonām norādīto darbinieku informēšanu par tiesībām nodot ar tiem saistīto kontaktinformāciju darba tiesisko attiecību ietvaros un amata pienākumu izpildes nodrošināšanai, kā arī par darbinieku kā datu subjektu tiesībām saskaņā ar spēkā esošajiem tiesību un normatīvajiem aktiem personas datu aizsardzības jomā.
   3. Puses apņemas nodrošināt spēkā esošajiem tiesību aktiem atbilstošu aizsardzības līmeni otras puses iesniegtajiem personas datiem.
   4. Puses apņemas nenodot tālāk trešajām personām otras puses iesniegtos personas datus. Ja saskaņā ar spēkā esošajiem tiesību aktiem pusēm var rasties šāds pienākums, tās pirms personas datu nodošanas informē par to otru pusi, ja vien to neaizliedz spēkā esošie tiesību akti.
   5. Katra no pusēm patstāvīgi ir atbildīga Datu subjekta priekšā par personas datu aizsardzības un apstrādes noteikumu neievērošanu un, ja tiek konstatēta puses atbildība, pusei jāapmierina Datu subjekta prasījumi saistībā ar personas datu pārkāpumu un tā novēršanu, kā arī jāapmaksā ar personas datu pārkāpumu saistītie administratīvie sodi un jāatlīdzina ar tiesas spriedumu piespriestās zaudējumu summas.
   6. Puses apņemas iznīcināt otras puses iesniegtos personas datus, tiklīdz izbeidzas nepieciešamība tos apstrādāt.
9. **Nepārvaramas varas apstākļi**
   1. Gadījumā, ja kāda no pusēm kopumā vai daļēji nevar izpildīt savas saistības saskaņā ar minēto līgumu sekojošu apstākļu dēļ – ugunsgrēks, dabas katastrofa, karš, blokādes, aizliegums eksportēt vai importēt preci un tamlīdzīgie apstākļi, līguma saistību izpildes termiņus pusēm jāpagarina attiecīgi par šo apstākļu darbības laiku.
   2. Ja līguma 9.1.punktā minētie nepārvaramas varas apstākļi ilgst vairāk nekā vienu mēnesi, katrai pusei ir tiesības atteikties no tālākas līguma saistību izpildes.
   3. Pusei, kurai līguma saistību izpilde kļuvusi par neiespējamu, jāpaziņo otrai pusei rakstveidā par augstāk minēto apstākļu darbības sākumu, iesniedzot attiecīgus pierādījumus, un beigām ne vēlāk kā piecu darba dienu laikā.
10. **Citi noteikumi**
    1. Jebkuri līguma grozījumi un papildinājumi tiek noformēti rakstiski un pēc parakstīšanas tiek pievienoti šim līgumam kā tā neatņemama sastāvdaļa.
    2. Pircējs nav tiesīgs bez pārdevēja rakstiskas piekrišanas pilnīgi vai daļēji nodot šajā līgumā noteiktās tiesības un pienākumus trešajām personām.
    3. Par izmaiņām rekvizītos puses nekavējoties rakstiski informēs viena otru ar vēstuli, kuru parakstījusi attiecīgās puses persona ar pārstāvības tiesībām (paraksta tiesīgā persona) uzņēmumā.
    4. Puses vienojas, ka jebkurš paziņojums, pieprasījums vai cita informācija un komunikācija, kas sniedzama vai pieprasāma vai atļauta saskaņā ar šo līgumu, iesniedzami rakstveidā un tiks uzskatīti par iesniegtiem, ja tie:
       1. ir iesniegti personīgi vai tos ir piegādājis kurjers vai piegādes pakalpojumu sniedzējs – faktiskās piegādes dienā, ko apliecina otras puses apstiprinājums par dokumenta saņemšanu;
       2. ir nosūtīti ar ierakstītu sūtījumu uz otras puses juridisko adresi – septītajā dienā pēc pasta iestādes zīmogā norādītā datuma par ierakstīta sūtījuma pieņemšanu nosūtīšanai;
       3. nosūtīti uz līguma rekvizītos norādīto otras puses e-pasta adresi – otrajā darba dienā.
    5. Līguma 10.4.punktā minētos gadījumos, ja dokumenti ir iesniegti saskaņā ar iepriekš minēto dienā, kas nav darba diena vai pēc parastā darba laika, ir uzskatāmi par saņemtiem nākošajā darba dienā. Darba diena šī līguma izpratnē ir diena no pirmdienas līdz piektdienai, izņemot gadījumā, ja attiecīgā diena saskaņā ar Latvijas Republikas normatīvajiem aktiem ir brīvdiena vai svētku diena.
    6. Pušu reorganizācija vai to vadītāju maiņa nevar būt par pamatu līguma pārtraukšanai vai izbeigšanai. Jebkurā gadījumā un gadījumā, ja kāda no pusēm tiek reorganizēta vai likvidēta, līgums paliek spēkā un tā noteikumi ir saistoši puses tiesību pārņēmējam.
    7. Jautājumus, kas šajā līgumā nav atrunāti, puses risina atbilstoši Latvijas Republikā spēkā esošajiem normatīvajiem aktiem.
    8. Līgums sagatavots elektroniska dokumenta veidā un kopā ar pielikumu parakstīts ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītā laika zīmoga datums.
11. **Pušu rekvizīti un paraksti**
    1. **Pārdevējs:** SIA “MADONAS SILTUMS”,

vienotais reģistrācijas numurs 45403004471,

juridiskā adrese: Cesvaines iela 24A, Madona, Madonas nov., LV-4801,

norēķinu konts: LV57UNLA0030900609809, bankas kods: UNLALV2X

banka: AS SEB banka, tālr.: 64807400; e-pasts : madonas.siltums@madona.lv

* 1. **Pircējs:**

Juridiska persona:

Juridiskās personas nosaukums

Vienotais reģistrācijas Nr.

Juridiskā adrese

Banka, Konta Nr.

Fiziska persona:

Vārds uzvārds

Personas kods

Banka, Konta Nr.

\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_/

**Pārdevēja vārdā**: **Pircēja vārdā**:

|  |  |
| --- | --- |
| *Parakstīts ar drošu elektronisko parakstu*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  */ /*  *Datumu skatīt laika zīmogā* | *Parakstīts ar drošu elektronisko parakstu*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  */*   */*  *Datumu skatīt laika zīmogā* |

1. <https://sankcijas.fid.gov.lv/> [↑](#footnote-ref-1)
2. <https://www.worldbank.org/en/projects-operations/procurement/debarred-firms> [↑](#footnote-ref-2)
3. <https://www.ebrd.com/ineligible-entities-list.html> [↑](#footnote-ref-3)
4. <https://sanctionssearch.ofac.treas.gov/> [↑](#footnote-ref-4)